Eliteserien i bandy for menn

Eliteserien er den øverste divisjonen i norsk bandy. Den består av ti lag og danner utgangspunktet for sluttspillet om norgesmesterskapet. Nasjonal eliteserie har eksistert siden 1932, og fra og med 1976 har vinneren fått tittelen seriemester. Denne tittelen regnes imidlertid ikke for å være like gjev som norgesmesterskapet. Stabæk Idrettsforening vant eliteserien i 2018/19.


== Avvikling ==
Alle de ti lagene spiller mot de øvrige to ganger. Ved sesongslutt har hvert lag altså spilt 18 kamper.
Lagene rangeres etter:
1. Antall poeng (to for seier, ett for uavgjort, null for tap).
2. Lagenes innbyrdes resultater.
3. Målforskjellen (antall skårede mål minus antall baklengsmål).
4. Antall skårede mål.
De åtte øverste lagene går videre til sluttspillet, som er en utslagsturnering med kvartfinaler, semifinaler og finale. Det spilles best av tre kamper i kvartfinalen, der lag 1 og 2 på tabellen trekkes mot lag 7 og 8, lag 3 og 4 spiller mot lag 5 eller 6. Semifinalene spilles best av fem kamper, mens NM-finalen avgjøres i én kamp.
Det svakeste plasserte laget rykker ned, mens laget på 9. plass spiller kvalifisering mot det nest best rangerte laget i 1. divisjon om retten til å få spille i eliteserien den påfølgende sesongen.


== Historie ==
Det nasjonale seriesystemet ble innført i 1932 og gjeninnført etter krigen i 1947. Før 1932 hadde man hatt regionale seriespill i tillegg til et cupspill om NM-tittelen. Seriespillet har blitt arrangert på mange ulike måter. Nedenfor følger en oversikt over hvordan den øverste divisjonen har blitt avviklet.

I perioden 1933 – 1934: to avdelinger med fem lag i hver.
I perioden 1935 – 1939: to avdelinger med seks lag i hver.
I 1940: fire avdelinger med fem lag i hver.
I perioden 1947 – 1949: fire avdelinger med seks lag i hver.
I perioden 1950 – 1955: to avdelinger med åtte lag i hver.
I perioden 1956 – 1959: én avdeling med ti lag.
I perioden 1960 – 1968: to avdelinger med seks lag i hver.
I perioden 1969 – 1972: én avdeling med 12 lag.
I perioden 1973 – 1988: én avdeling med ti lag.
I perioden 1989 – 1992: et grunnspill med ti lag, deretter to divsjoner Elite A og Elite B med seks lag i hver.
I perioden 1993 – 1999: én avdeling med åtte lag (I 1995/96-sesongen var det bare sju lag i Eliteserien. Dette fordi Strømsgodset trakk laget sitt rett før seriestart).
I 1999/2000-sesongen: et grunnspill med åtte lag, deretter to divsjoner Elite A og Elite B med seks lag i hver.
I perioden 2001 – 2002: et grunnspill med ni lag, deretter to divsjoner Elite A og Elite B med seks lag i hver.
I 2002/03-sesongen: én avdeling med kun fem lag. Røa ba før seriestart om å bli flyttet ned en divisjon.
I 2003/04-sesongen: én avdeling med seks lag.
I perioden 2004 – 2015: én avdeling med åtte lag.
Fra 2015: én avdeling med ti lag.I sesongene 1956 – 1959, samt i 1973 ble det ikke arrangert sluttspill og vinneren av serien ble utropt til norgesmester. Drafn (1956, 1959 og 1973), Sagene (1958) og Skiold (1957) ble mester i disse sesongene.


== Seriemestere ==

1968/69: Mjøndalen
1969/70: Strømsgodset
1970/71: Ullevål
1971/72: Strømsgodset
1972/73: Drafn
1973/74: Drafn
1974/75: Ullevål
1975/76: Mjøndalen
1976/77: Mjøndalen
1977/78: Mjøndalen
1978/79: Mjøndalen
1979/80: Mjøndalen
1980/81: Mjøndalen
1981/82: Solberg
1982/83: Mjøndalen
1983/84: Solberg
1984/85: Mjøndalen
1985/86: Drafn
1986/87: Solberg
1987/88: Drafn
1988/89: Skeid
1989/90: Solberg
1990/91: Drafn
1991/92: Sarpsborg
1992/93: Stabæk
1993/94: Stabæk
1994/95: Solberg
1995/96: Stabæk
1996/97: Stabæk
1997/98: Stabæk
1998/99: Stabæk
1999/2000: Stabæk
2000/01: Stabæk
2001/02: Stabæk
2002/03: Mjøndalen
2003/04: Mjøndalen
2004/05: Mjøndalen
2005/06: Stabæk
2006/07: Stabæk
2007/08: Solberg
2008/09: Solberg
2009/10: Solberg
2010/11: Solberg
2011/12: Stabæk
2012/13: Stabæk
2013/14: Stabæk
2014/15: Stabæk
2015/16: Stabæk
2016/17: Stabæk
2017/18: Solberg
2018/19: Stabæk
2019/20: Ready
2020/21: Ready
2021/22: Stabæk


== Referanser ==


== Se også ==
NM i bandy for herrer
NM i bandy for damer
Den norske eliteserien i bandy for damer
Årets spiller i norsk bandy
Liste over bandyklubber i Norge


== Eksterne lenker ==
Maratontabell 1946-2011